Marijampolės I tvenkinys
Marijampolės I tvenkinys – tvenkinys Lietuvoje, Marijampolės savivaldybėje, Marijampolės mieste. Sudarytas užtvenkus Šešupės upę (Nemuno intakas) 201,9 km nuo jos žiočių. Tvenkinio ilgis iš pietų į šiaurę – 1,84 km, plotis – iki 0,11 km. Altitudė 61,9 m. Pietvakarinis ir pietrytinis krantai aukšti. Krantai vietomis apaugę medžiais ir krūmais. Vakarinėje pakrantėje stūkso Meškučių piliakalnis, rytinėje – Ramybės parkas, pietinėje – Marijampolės holokausto aukų kapinės. Tvenkinys įrengtas 1935 m., mažoji 150 kW galios hidroelektrinė pastatyta 1999 m.